作者：王沂孙
词牌/韵律：长亭怨・长亭怨慢

paragraphs: 泛孤艇、东皋过遍。
尚记当日，绿阴门掩。
屐齿莓阶，酒痕罗袖事何限。
欲寻前迹，空惆怅、成秋苑。
自约赏花人，别後总、风流云散。
水远。
怎知流水外，却是乱山尤远。
天涯梦短。
想忘了、绮疏雕槛。
望不尽、苒苒斜阳，抚乔木、年华将晚。
但数点红英，犹识西园凄婉。

标签：宋词三百首